text: Vilt tú hava sunnari vanar í gerandisdegnum? Vilt tú sleppa frá ósunnu vanunum, tú nú stríðist við? So kunnu munkar og nunnur læra teg. Tey liva í áravís eftir vanum, sum ikki bert eru ætlaðir teimum, men eisini okkum, sum ikki búgva á kleystri.
text: #000002
text: Tykist tað at vera torført hjá tær at leggja keðiligar vanar av og byrja nýggjar góðar vanar? So ert tú ikki einsamøll ella einsamallur. Hvørt gamlaárskvøld lova túsundtals føroyingar sær sjálvum og øðrum, at tey ætla at leggja okkurt av ella at byrja okkurt nýtt. Men tá ið avtornar, vísir tað seg at vera torførari at broyta vanar, enn vit mangan halda. Mong tilboð eru til okkara í dag, sum hjálpa okkum at broyta vanar. Men vit munnu ikki vera mong, sum hyggja til kirkjusøguna og munkaskipanina fyri at finna hjálp og vegleiðing. Tað verður gjørt við skeiðinum Munkavanar til gerandisfólk. Her er ikki talan um at gerast munkur ella nunna, men at síggja, hvussu tey broyttu teirra vanar. Vanar sum tú og eg í dag eisini hava fyri neyðini at broyta. Munkavanar til gerandisfólk er til tín, sum fegin vilt liva við sunnari vanum viðvíkjandi samtalu, hvíld, ró, arbeiði, lestri, bøn, svøvni, kosti, rørslu, hugsavnan og so framvegis
text: #000003
text: Tá ið nunnur og munkar fara á kleystur og gerast limir, ganga tey undir at fylgja ávísu regluni, sum hoyrir ávísa kleystrinum til. Kendasta reglan, sum eisini verður brúkt sum fyrimynd fyri fleiri aðrar reglur, man vera Bænadikts regla, skrivað av Santa Bænadikt í 6. øld, tá ið hann skipaði sítt kleystur.
text: #000004
text: Á hesum skeiðinum verður undirvíst í nøkrum av setningunum í Bænadikts reglu. Teimum setningunum, sum í størsta mun røra við gerandisdagin hjá okkum, sum ikki eru nunnur ella munkar: Í hvussu stóran mun eigi eg at tosa? Hvussu eigi eg at liva í javnvág ímillum tænastu og bøn? Hvussu eigi eg at arbeiða úr hvíldini? Hvussu kann eg hugsavna meg um tað, eg geri? Hvussu eigi eg at síggja mítt medmenniskja? Hvussu umsiti eg mínar ognir sunt?
text: #000005
text: Hesar og aðrar setningar í Bænadikts reglu fara vit at vera saman um.
text: #000006
text: Sóknarprestur fyri Suðurstreymoyar vestara prestagjald.
text: #000010
text: Les meira um okkara cookie-politikk
text: #000023